Захват Новгорода шведскими войсками в июле 1611 г. (по Новгородской летописи)

О взятии Великаго Новаграда от немец и о разорении его

...В лето 7119, июля в 16 день1, на память священномученика Анфиногена бысть смятение великое в Новгородской области: прииде некоторый князь немецкий, именем Яков Пунтусов Делегард2, из немецкие земли, с своими пособники, имея вои Фряские земли, и взя град Корелу и засяде, всею областию Корелскою обовладе, и многие тамо беды учини. И оттоле разгордеся итти к Великому Новуграду, приде ратию под Великий Новград, и сташа на брезе у Волховца у святаго Спаса на Хутыне. Князь же Иоанн Никитичь Одоевский, о граде пекийся, вооружи люди и посла к нему о миру глаголати. Он же лукавый превеликим ополчением прейде реку Волхов, и ста у монастыря и в монастыре Успения пресвятей богородицы на Колмове, воюя и села пожигая. И князь Иоанн Никитичь собра вся воя, и нача думати с прочими князи новгородскими и с бояры старейшими, и всячески помышляя, и обретеся разньство в воеводах и в боярех, не похотеша друг другу помогати и не сташа за Великий Новград, и сего ради несоветства, князь Иоанн Никитичь бысть в недоумении и в размышлении великом, убояся стати в лице против немецкаго воеводы; и возмятошася людие Великаго Новаграда, яко пиянии, овии с рухлядию во град вмещахуся, князь же немецкий Яков Делегард с воинством своим начат приступати ко граду, июля в 8 день. И бысть брань велия и кровопролитие многое, паде множество воинов градских от меча, овии же на бежание устремишася. Воевода же новгородский Василий Бутурлин умыслив зажже посады около Новаграда; во граде же бысть молва велика. Немцы же биющеся с новгородцы, иния на полех, инии же новгородцы с воины с города стреляюще по немцам из пушек, и бысть сеча зла и преужасна, от пушечнаго бою и от пищалнаго зыку звонкаго, и от гласов вопления и кричания, и от обоих стран от плача и рыдания градских людей, жен и детей; едва в той день немцы во град не вломишася, и отъидоша во станы своя. Митрополит же Исидор, со властми и с причтом церковным, и всяк возраст мужеский пол и женский и со младенцы, поидоша со кресты на Ильину улицу к Знамению пресвятей богородицы, и вземше чудотворную икону Знамение пресвятей богородицы и несоша ю на забрало и вси молящеся со слезами о избавлении града, и молебная совершающе весь день той до вечера; и егда приспе нощь, несоша ю в великую церковь Премудрости божия, и чрез всю нощь молебная совершающе. Потом же немецкие люди стояху на едином месте семь дней, помышляюше итти на приступ к Новуграду. И грех ради наших, попущением божиим, людие пиянством отягчахуся, и заповедей божиих не послушаша, и в путех его не изволиша ходити; искуснии же людие моляхуся богу день и нощь, прилежаще посту и молитве, ожидающе смерти с покаянием и причастием и со слезами; овии же суровии человецы пиюще и упивающеся, друг друга утешаху и шатанию дерзости прилагаху, и глаголаху: не устрашайтеся немецкаго нашествия, сему граду нашему взяту от них не быти, и людей во граде нашем множество – и паки пиянии на град лазяще и ругающеся образом безстудным, досаждающе немцам. И многажды сему бываему, во едину нощь, июля в 16 день, сотвориша внезапу немецкие люди приступ велик к городу, к Пруской и Чудинцовской башням, и внидоша во град и начаша сечи, никому им возбраняющим с забрал; и бысть внутрь града сеча зла, а вне такожде сеча. Воевода же Василий побежал из града со своею ратию, понеже по его злому совету и умышлению взят бысть град и Софийская страна разорена. Людие же христианстии, многое множество народа, во граде бегающе по улицам, семо и овамо скоро рыщуще толпами, овин в воду мечущеся от страха, и не бысть им избавления нигде же, крик и вопль и плачь бысть, яко не слышати друг друга вопиющих что вопиет. Они же окаяннии секуще и грабяще, и церкви разоряюще, и во святых церквах кровопролитие сотворяюще; се убо сбыстся зде, еже пророк Давид глагола:

«Боже! приидоша языцы в достояние твое, и оскверниша церковь святую твою» и прочее псалма. И многих мертвых, мужеска полу и женска, телеса лежаху непокровена многих убиенных, а инии в воде утопоша, а инии в огне сгореша, и видим бысть толик плачь и рыдание и вопль мног, и слезы и стонание многое, и охание и сетование, от безчестия и поругания. Сия вся приключишася Великому Новуграду от поганых, грех ради наших. На Торговой же стороне немец не бяше, но рускии ратнии людие лавки ломающе и животы грабяще.

О взятии Новгородском и о послах

В то же время, как прииде под Великий Новград немецкий воевода Яков Пунтусов с немецкими людми, и ста на Хутыне от Новаграда 7 поприщ1, в Нове же граде в то время бывшу боярину князю Ивану Никитичу Одоевскому, а воеводе Василию Ивановичу Бутурлину, грех ради наших и к разорению Новгородскому государству в воеводах не бысть радения, а ратным людем с посадскими людми не бяше совету; иные же воеводы пияху безпрестани, а воевода Василей Бутурлин с немецкими людми ссылашеся, и торговые люди вожаху к ним всякие товары. Немцы же, видя их слабость, пришед сташа на Колмове в монастыре; той же Василей тут с ними съезды творяше. В то же время у немцев бысть в полону Иванов человек Лутохина Ивашко Шваль, и обещася им что ввести их в город, во граде же в то время по стенам стража бысть плоха; той же Ивашко приводе их нощию в город в Чудинцовские ворота, и в город внидоша никто их не видал, послышали же в то время, как начата сещи стражи по городу и по дворам. Той же Василей Бутурлин с ратными людми на Торговой стороне выграбив лавки и дворы, пойде из города вон; против же немец никто не противляшеся. Единии же помроша мученическою смертию, биющеся за православную веру христианскую: голова стрелецкой Василей Голютин, да дьяк Анфиноген Голенищев, да Василей Орлов, да атаман казачей Тимофей Шаров; да с ними же сорок человек казаков, те помроша вкупе; многою статьею их немцы прелщаху, чтоб они сдалися, они же не сдашася, все помроша за православную веру. Протопопу же Софийскому Аммосу запершуся в своем дворе, с своими советники, и биющеся с немцами многое время, и много немец побил, немцы же многажды ему говорили, чтобы он сдался, он же отнюдь на их словеса не уклонися; бывшу же ему в то время у митрополита Исидора в запрещении, митрополит же стояще на градской стене, поя молебны, видя его крепкое стоятелство, прости и благослови его за очи, зря на двор его; немцы же видя такое его жестокое стоятелство приидоша всеми людми и зажгоша у него двор, и сгорел он со всем, ни единаго не взяша жива. Митрополит же Исидор и боярин князь Иван Никитичь Одоевской, видя, то что отнюдь никого во граде ратных людей не остася, и послаша к воеводе к Якову Пунтусову, и начата с ними уговариватися. Новгородцы же прошаху у него на Новгородское государство королевича Филиппа, он же обещася им дати, и крест поцеловаша новгородцы королевичу Филиппу, и Яков крест поцеловал им на том, что Новаграда не разоряти – и пустиша его в Каменной город; Василия же Бутурлина весь живот сыскаша, и послаша к нему на Бронницу, он же в то время стоял на Бронницах; дворяне же новгородцы, слышав, то что поцеловали крест, возвратишася в Новгород и целоваша все крест королевичу, а Василей Бутурлин пойде под Москву, а Леонтей Вельяминов с казаками пойде на Романов, и многие уезды запустеша. Новгородцы же послаша в Свию1 для королевича послов, Георгиевскаго архимандрита Никандра и изо всех людей выбрав лутчих людей, а от Московскаго государства отлучишася, неволею великою и пленом.

Вопросы и задания

1. Почему новгородцы не смогли отразить поход шведов?

2. Представители какого слоя новгородцев демонстрировали наибольшую лояльность к захватчикам?

3. Почему новгородцы присягнули шведскому королевичу?